Каква е разликата между ролери за начинаещи и ролери за напреднали?
 Въпреки изброените по-горе привлекателни характеристики на инлайн ролерите, QUAD по-често (но невинаги) се препоръчват за начинаещи. Разположените им по двойки отпред и отзад колела гарантират по-добър баланс на нетренираното тяло при по-ниска скорост. Освен това могат да осигурят добра подкрепа за глезена , което е важно за начинаещите. 
Произвеждат се три модела QUAD ролери – с нисък маншет (low cuff), със среден маншет (middle cuff), покриващ глезена, и високи, тип ботуш (high cuff). Това разделение се отнася и за инлайн ролерите. При тях ниският маншет е за скоростно каране и категорично не се препоръчва за начинаещи. 
Като цяло няма категорично правило кой от двата вида ролери е по-добър за начинаещи, макар QUAD да имат известен превес. 

